A FILM A KÉPZELET SZÜLEMÉNYE. VALÓS ESEMÉNYEKEN ALAPUL.
A CSOSZON-DINASZTIA GONDOLKODÓJA,
JEONG YEO-RIP AZT ÁLLÍTOTTA, MINDEN EMBER EGYENLŐ.
AZ ÁLTALA LÉTREHOZOTT NAGY EGYSÉG NEVŰ KÖZÖSSÉGBEN
NEMESEK ÉS RABSZOLGÁK EGYÜTT ÉTKEZTEK ÉS HARCOLTAK.
VÉGÜL ÁRULÓNAK KIÁLTOTTÁK KI, ELFOGTÁK,
Ő PEDIG VÉGZETT MAGÁVAL, ÁTSZÚRVA A SAJÁT TORKÁT.
EZ SZONDZSO KIRÁLY URALMA ALATT TÖRTÉNT.
Kötözzétek meg őket!
Egy király és egy rabszolga…
Egyenlőek.
Egyenlőek?
Apád írta ezt?
Felelj!
Hogy feleljen? Kivágták a nyelvét.
Csitt!
Apád ezt is hangoztatta.
„A világ mindannyiunké…
és bárkiből lehet király.”
Második államtanácsos!
Úgy véled, egy király és egy rabszolga
valóban egyenlőek?
Felség!
Az áruló szavai nem hagyhatják el királyi ajkadat!
Szerinte egy hentes, egy kurtizán vagy egy rabszolga is ülhetne a trónon.
Ülj le oda!
Várj! A királyi palástom.
- Azt is odaadom. - Felség!
Könyörgöm, felség!
Könyörgünk, felség!
Hogy történhetett ez meg?
Bíró, mire vársz még?
Vágd le a mocskos árulók fejét és…
OK-NAM, A LÁZADÓVEZÉR JEONG YEO-RIP FIA
Jól van!
Akkor kezdjük újra!
Micsoda barom!
Adj még egy esélyt!
Szökött rabszolga! Utat!
Nézzétek a bolondot! Elmenekült, de elkapták.
Azt nézd!
Valaki máshoz hasonlóan engedetlen volt,
és így végezte.
Te gazfickó!
- Mi történik? - Nézzétek!
Arcátlanság!
Yi Deok-hyeong főfelügyelő.
Mutassatok tiszteletet!
- Eressz! - Maradj veszteg!
Hogy mertek fejetlenséget okozni
ily közel őfelségéhez?
Bocsásd meg a pimaszságomat, uram!
Gwang-yi vagyok, rabszolgavadász.
Mind ez idáig sikerült elfognom
ennyi rabszolgát.
Ez itt már kétszer megszökött.
Ő egy mocskos gazember.
SZÖKÖTT RABSZOLGA
Ráadásul ezúttal lopott is a gazdájától.
Ez az urunk kardja. A királytól kapta.
YI JONG-RYEO KIVÁLÓ HARCMŰVÉSZ
Az anyja rabszolga volt a védelmi miniszterhelyettesnél.
12 ÉVVEL EZELŐTT
RABSZOLGA-NYILVÁNTARTÓ HIVATAL
Az Egy Szülő Szabálya.
Tudod, mi az?
Ha egy gyermek bármely szülője rabszolga,
akkor a gyermek is az.
Ez a nemzeti törvény.
Ügy lezárva.
A feleségemmel közemberek voltunk.
A feleségemet eladták az adósságunk miatt,
de a fiam még mindezek előtt fogant.
Az édesanya egy a magzatával, nemde?
Ha egy anya rabszolgasorba kerül, a méhében lévő gyermek is.
Ez így helyes.
Közemberként nevelkedett. Erre most hirtelen rabszolga lett?
Add azt ide!
Te kis…
Ezt apám csinálta nekem!
Pimasz kis vakarcs!
Most mesélek a családról, akik életed végéig birtokolni fognak.
Úgyhogy hegyezd a füled!
Kit hívsz te rabszolgának?
A nagyra becsült védelmi miniszterhelyettes családjának
fogsz dolgozni.
Thedzso király uralmától fogva, a család férfi tagjai
mind letették a nemzeti katonai vizsgát.
Ők a legbefolyásosabb katonacsalád Csoszonban.
A palotájukban több mint 60 szoba van
Több mint 100 rabszolga dolgozik nekik
Férfiak és nők egyaránt
Mindenkinek megvan a maga feladata
A levélhordó kézbesíti a leveleket
A sepregető felsepri az udvart
A szakácsok könnyed fogásokat főznek
Míg a rizsfőzők elkészítik a rizst
A mosóasszonyok mosnak A vízhordók a kúthoz járnak
A fűtők tüzet raknak
A lapátolók az árnyékszéket takarítják
A favágók tűzifát darabolnak
Az istállófiú eteti a lovakat
Kiürítik az éjjeli edényeket, felmosnak Vasalnak és varrnak
Felöltöztetik az ifjú gazdát Megmasszírozzák őnagyságát
Legyezik a gazdát és megmossák a lábát
Megannyi rabszolga, megannyi feladat
És hogy mi lesz a te feladatod?
Pálcázzátok meg!
Engem pálcáznak helyette?
- De miért? - Micsoda ostoba kérdés!
Az ifjú gazda szolgájaként téged vernek helyette.
Rajta nem ejthetnek sebet, hiszen tábornok lesz belőle.
- Semmi értelme. - Ugyan miért?
Miért engem verjenek? Semmit se tettem.
Hallgass, megértetted? Túl sokat jár a szád.
Visszatértünk, uram.
Hajolj meg előtte!
Hogy merészeled?
Te csirkefogó!
Te kis…
Te vakarcs!
Mit műveltek?
Vigyétek!
A fiam! Jaj, ne…
Erős csontozatú.
- Mit tegyünk? - Erősek a végtagjai.
És szabályos a fogsora.
Menjünk!
Ez az a fiú?
Vajon ő meddig bírja majd?
Az a szegény fiú!
Mégis hogyan élhetnék így tovább?
Hogy történhetett ez?
Fiam, az én hibám, hogy rabszolgának születtél.
Az egész az én hibám.
Micsoda szívtelenség!
Hányszor történt már meg?
Fivérem, most letakarom.
Cheon-yeongnak hívnak?
Mit jelent a neved?
Gondolom, nem tudod.
A „Cheon” jelentése „követni”, a „Yeong” jelentése „árnyék”.
Árnyékként követsz engem.
Mit mondasz?
Még tejfogaid vannak.
A te árnyékod?
Én?
Mit művelsz?
Apám!
Tűnés! Takarodj!
Te csirkefogó!
Apám!
Hallgass már!
Erre!
Az nem Cheon-yeong?
Hány év telt el?
Ennyire a szívéhez nőttem?
Elmegyek, maga meg visszacibál,
minden egyes alkalommal.
Hallgass, kérlek!
Ifjú gazdám!
Miután évről évre elbuktál,
hogy tudtál levizsgázni,
ráadásul első helyen az országban?
Miről beszél?
Végezz velem!
A szolgák figyelnek.
Nem ölheted meg.
Semmirekellő féreg! Zárjátok a fészerbe!
Ölj meg végre!
Hacsak nem akarod, hogy az egész családoddal végezzek.
Az apáddal…
az anyáddal…
a feleségeddel…
és a kölyköddel is.
Mindannyiótokat tomboló lángok közé vetlek,
hogy elevenen elégjetek.
Fogjátok le!
Ez többé nem mehet így tovább.
Védd a fejed!
Magasra, aztán balra, döfés, jobbra le, balra fel…
Mostantól minden ütésért, amit nappal kapok,
kettőt kapsz tőlem éjszaka. Vedd fel a pozíciót!
A tanítód kiszámítható.
Ha itt kezdi, a jobb oldaladat célozza,
aztán döf egyet.
Ha alacsonyan kezdi…
Döfés, aztán vállak.
Szóval tudod.
Akkor próbáld meg!
Bukj le, kerüld ki!
A másik lábad.
- Így? - Szép volt.
Remek.
Apám azt mondta, holnaptól gyakoroljak veled.
Akkor többé nem fognak megpálcázni engem?
Így van.
Azt hiszem.
Ez az!
Rajta!
A vizsgán is ezt fogod csinálni?
Hiányzik a harag a kardodból.
Nem kell aggódnod.
Amint találkozom egy valódi ellenséggel, a kardom tele lesz haraggal.
Édességet!
Vegyenek szerencsehozó édességet!
Egy a sikerért, kettő a kitüntetésért!
- Kim Yi-nam! - Édességet!
Yi Jong-ryeo!
Most megyek.
Menj!
Hányszor vallottál kudarcot a vizsgán?
Megszégyenültem. Szégyent hozol rám!
Amikor meghalok, hogyan fogok az őseim szemébe nézni?
Hé!
Kérem, engedje meg, hogy az ifjú gazda helyett vizsgázzak!
Elment az eszed?
Csak ígérje meg, hogy felszabadít!
Akkor kitűnő eredménnyel vizsgázom, és elhozom a királyi virágokat.
Yi Jong-ryeo vagyok.
Kim Min-seok!
- Tessék! - Yi Jong-won.
Tessék!
Őfelsége egy kardot és egy kék köpenyt adott neki.
Jól állnak a királyi virágok.
Még én sem vizsgáztam legjobbként…
Cheon-yeong!
Te jó ég!
Valóban téged illet ez a kék köpeny.
Várj itt!
Elkérem a rabszolgaleveledet apámtól. Igyál a szodzsuból!
Egy korty vizet sem kaphat.
Aki megszegi ezt a parancsot, ugyanígy végzi.
Kifelé!
Munkára!
Apám!
Képes egy madár szárnycsapások nélkül repülni?
Az meg micsoda? Úgy látom…
HÁBORÚ
Ifjú gazdám!
Kim!
- Anyám ébren van? - Igen.
A király elhagyja a fővárost?
Nekem is őfelségével kell mennem. Futárt küldtem a bácsikámhoz Vonszanba.
Távozz csendben apámmal, amint hazatért!
Viseld gondját a fiunknak!
Eltűnt a kardom.
Majd én megkeresem. Most siessen!
Ígérem, maga után küldöm.
Kérem a kulcsot!
A puszani erődítmény nemrég elesett. Elérték Jongint?
Képtelenség.
Megsemmisítették a híres Shin tábornok seregét.
Mi másért készülnénk elmenekülni?
A fenébe! Ez nem akármilyen háború.
Te jó ég!
Tudom, tolvaj vagy, de hogy merészelsz hozzáérni a király ajándékához?
Erre nincs mentség. Add ide!
Miről beszél?
Ne add az ártatlant!
- Hol a kard? - Fogalmam sincs.
- Azonnal áruld el! - Miért őt kérdi?
Te gazember, az a kard…
Kapjatok fel egyet!
Meddig fognak még disznókként bánni velünk?
Mi folyik itt?
Azonnal tedd azt le!
Hol vannak a rabszolgalevelek?
Miért ilyen későn érkezik, uram?
Ez azt jelenti, hogy most már egyenlőek vagyunk.
Az ifjú gazda.
Ne! Ne…
Hol az ifjú gazda?
Hol van a férje?
Hátra, te vadállat!
Beteljesült az átkod.
Jöjjön, úrnőm! Itt veszélyes.
Jöjjön ide!
Hogy mersz hozzám érni a mocskos kezeddel?
Elment az esze?
Jöjjön ki!
Még a lámpások is cserben hagynak minket.
Óvatosan, emberek!
Felség!
Halál legyen a büntetésünk!
Nincs senki, aki segítene?
- Felség! - Felség!
Ezért kellett volna lovagolnia.
Jól van, felség?
- Felség! - Felség!
Mit bámulnak?
Mi az? Mi a baj?
A japán hadsereg elérte a fővárost?
Kizárt, hogy máris átkeltek a Han folyón.
Mi? Akkor ki tette ezt?
- Az ott a palota, nem? - Nos, igen…
Azt kérdem, ki merészelte felgyújtani a Kjongbokkungot?
Felség!
Szégyen, de a város lakói…
Az én népem?
De hát miért?
A király elhagyta a palotát és elmenekült!
Pokolra vele! Forgassátok fel a helyet!
Ti bolondok!
Az átkozott rabszolgalevelek!
Azt hiszitek, ettől megváltozik a világ?
JEONG YEO-RIP, ÁRULÓ
Nézzétek, ahogy ég! Gyújtsatok fel mindent!
- Hogy történhetett ez? - Apám, ne!
Éljen!
Azt hittem, minden katonatiszt elmenekült.
Végre, a főváros.
Előre!
- Előre! - Igen, uram!
Jól van, gyűljetek körém!
FEGYVERGYÁRTÓ HIVATAL
Gyertek! Úgy hallom, a japán megszállók átkeltek a folyón.
Nemsokára ideérnek.
Még a király is elmenekült,
szóval nekünk kell megvédenünk magunkat.
Van ötleted, hogyan csináljuk?
Nézzétek! Hoztam egy katonatisztet.
- Tényleg az? - Ilyen karddal és köpennyel biztosan.
Lándzsa, kard, íj! Aki tud bánni valamelyikkel, lépjen előre!
Ennyi? Rengeteg férfit látok.
Emberek, segítsétek a hazátokat!
A közembereket megjutalmazzuk, a rabszolgák felszabadulnak. Ez a döntés.
Felszabadítják őket?
Senkit se tartson vissza a rangja! Lépjetek előre!
- Gyerünk, mozgás! - Uram!
Ha kőhajításról van szó, a folyótól északra nincs nálam jobb.
Te jó ég! Ennek elment az esze?
- Meg akarsz halni? - Nézzék!
A henteskés kardnak számít?
Hentes úr, csatlakozz hozzájuk!
Ki hitte, hogy ezt az alantas hentest egyszer „úrnak” szólítja majd egy nemes?
- Én is jövök. - Én is.
Gyerünk, mindannyian!
Nézzünk körül a fegyverraktárban!
- Igen, menjünk! - Induljunk!
Éhen halok és erőtlen vagyok.
Hozd a tálat!
Készítsd a csónakot!
Állj egyenesen!
- Állíts őrséget! - Igen, uram.
Végezzetek mindenkivel!
Hogy merészeled?
- Eressz! - Kifelé!
Féljetek az ég haragjától!
Tessék?
Te gazember! Akkor veszed majd az utolsó lélegzetedet,
amikor a kardod átszúrja a torkodat.
Mit mondott?
Azt mondta, a kardod fogja átszúrni a torkodat.
Át fogom szúrni a saját torkomat?
Ezt megjegyzem.
Mondd csak…
Valahogy így?
Ez minden?
Még sosem láttam ilyen halat.
Bocsásson meg!
Minden házat átfésültünk a környéken, de csak ilyen halat találtunk.
Mi történt?
Ott a király!
- Arra! - Ott van!
Miféle csőcselék ez?
Volt merszed?
Kizsákmányoltatok minket, és még ti menekültök?
Még a halat is elloptátok, amit a halotti szertartásra tettünk félre?
Milyen arcátlanok!
Meg akartok halni? Ne álljatok a király útjába!
A király elmenekül,
miközben a népe egyenesen a pokolba menetel?
- Gazemberek! - Csak az ő élete számít?
- Mi is élni akarunk! - Vigyétek őfelségét a csónakhoz!
Eressz!
- Felség! - Félre!
Te gazember!
El az útból, gazfickók! Mi is el akarunk menni.
Yi Jong-ryeo, mit művelsz?
El az útból!
Mit keresel itt?
Sajnos tragikus hírt hoztam.
A rabszolgák felgyújtották a házát, és mind elszöktek.
A rabszolgáim?
De hát miért?
És a családom?
Hol a családom?
Amikor megérkeztem,
a tűz már elragadta őket.
Még…
Még a fiamat is?
Ti utolsó férgek!
Még egy dolog.
Láttam elvágtázni Cheon-yeongot egy lopott lovon,
a maga kék köpenyében.
Halálra kéne kövezni titeket!
Hozd el nekem Cheon-yeongot!
Öljétek meg mindet!
Jól van, uram?
Ez meg honnan jött?
Célpont eltalálva!
- Egyedül van? - Az a bohóc volt?
Te utolsó kis…
Nevetséges.
- Gazfickók! - Férgek!
A pajzsokat!
Ez csapda!
Utánuk!
Ne, még ne!
Alakzatot tartani!
- Alakzatot tartani! - Tűz!
Második vonal, előre!
Milyen vakmerőek!
Rizsgolyó, uram.
Második vonal, előre!
Puskákat megtölteni!
Amikor újratöltenek, támadunk.
Készülj!
Igen, uram.
Tűz!
Helycsere!
Lesből támadnak!
Aoki!
Törj át a jobb oldalon a lovasokkal!
Igen, uram.
Gárdaparancsnok, védd őfelségét!
Ott a csónak!
Gazember!
- Honda! - Igen, uram!
Felség!
Nincs idő hajlongani.
Igyekezz! Induljunk, gyorsan!
Öljétek meg őket!
Induljunk a csónakkal! Most rögtön!
Hadd szálljunk be mi is!
Azonosítsd magad!
Lépjetek hátra!
Kikkawa Genshin vagyok, a Konishi zászlóalj főparancsnoka.
Mondd a neved és a rangod!
Ő Kikkawa Genshin, a Konishi zászlóalj parancsnoka.
Mi a neved és a rangod?
A rangom szerint kutya vagyok.
Kutya a rangja.
És a nevem…
És a neve…
Mondd neki, hogy Galád.
A neve Galád.
„Yi Jong-ryeo”?
Csoszoni kardforgató létedre ügyesen harcolsz.
Nem sok csoszoni bánik jól a karddal.
Te sem vagy rossz.
Azt mondja, maga is ügyes.
Máris fogy az erőd?
Máris elfáradtál?
Csak éhezem, ez minden.
Adhatnál pár rizsgolyót.
Azt mondja, éhes.
Rizsgolyót kér.
Jól van, felség?
Ha kiszálltam, romboljátok le…
a kikötőt.
Felség, akkor az emberek nem fognak tudni elmenekülni.
Ezt a csónakot is süllyesszétek el!
Félek, hogy az ellenség tutajokat épít.
Gyújtsátok fel a közeli házakat! Mindet égessétek porig!
KÜZDELEM
HÉT ÉVVEL KÉSŐBB
- Add ide! - Én is kérek belőle.
Nem, ez az enyém!
Mi az? Étel?
Egy tetem. Egy holttest.
Levágsz nekünk egy lábat?
Én vagyok az, Gwang-yi.
Ezúttal kettőt fogtam el.
Na és Cheon-yeong?
Tovább keresem.
AZ ÖNKÉNTES MILÍCIA SZUNCHONI BÁZISA
Megtiszteltetés volt melletted harcolni.
Tábornok, jó egészséget és hosszú életet!
- Álljatok fel, kérlek! - Köszönjük.
Hála magának, biztonságban hazatérhetünk.
A ti érdemetek, fiúk.
Hé, Beom-dong!
Miért búslakodsz?
Szerintem nem kéne hazaengednünk őket.
Néhány hátramaradt japán katona helyinek álcázza magát.
Vége a háborúnak, ne gondoljunk a vérontásra!
Próbáljunk meg boldogulni!
Hurrá, mily csodás
Csak élj, és hagyj élni másokat
Egyesek hazatérhetnek.
Mások meg maradnak takarítani, a fenébe is!
Főstratéga úr!
Remélem, jó híreket hozott.
Hát visszatért!
Tudjátok, tegnap éjjel álmodtam valamit.
Álmomban a kerti tó háromszor nagyobbnak tűnt.
Egész kellemes látvány volt.
Az ecsetet!
Itt egy nagyobb pavilont szeretnék építeni.
Fiam!
Szeretnéd elnevezni a pavilont?
Apám!
Nem értem, mire a nagy sietség,
hogy újjáépítsük a palotát.
A „palota” szó írásjegye
a „gerinc” és a „tető” kombinációja.
Ez azt jelképezi, hogy a palota az ország gerince.
A szuverén hatalom pusztán eszme. Eszmékkel nem lehet hatalmon maradni.
Hatszázat mondtál?
Igen, felség.
Ha már úgyis újjáépítjük,
legyen legalább 6000 szobája!
Hogyne.
SZONDZSO KIRÁLY ÁTMENETI LAKHELYE
Mind keményen dolgoztatok, hogy megóvjatok a háború alatt.
Örömmel tölt el, hogy eljöttetek.
Lekötelez minket, felség.
- Lekötelez minket. - Lekötelez minket.
Lássunk hozzá a lakomához!
Rég lakomáztunk így.
A holttesteknek hála kövérek a varjak.
- Tökéletesen átsült. - Kösz.
Mindjárt összeesek.
Hát, ez nem segít…
Te szent ég!
Aki nemes, az nemes is marad.
Azt hiszi, valaki letépkedi a húst, és megeteti magát?
Miért hívod fel rám a figyelmet?
Örülsz?
Egyen csak!
Szörnyű az íze.
Tábornok!
Hány japán megszállót öltünk meg?
Úgy volt, a közemberek állami címeket kapnak,
és a rabszolgák felszabadulnak a szolgálatért cserébe.
Azok a rohadékok nem tartották be a szavukat.
Ezúttal mi a kifogásuk?
„A királyi udvar jóváhagyása nélkül lehetetlen.”
„Nincs bizonyíték a győzelmeitekre.”
Sok kifogásuk van.
Ellátogatok Hanjangba, és audienciát kérek őfelségénél.
Tudom, mit éreztek,
de várjatok még egy kicsit!
Tábornok!
Ne vesztegesse azzal az idejét, hogy elmegy a királyhoz!
Telepedjünk le itt!
Mi lenne, ha építenénk itt egy falut,
és mind együtt élnénk?
Nem lenne jó?
Tábornok, úgy hallom, eladta a villáját és minden vagyonát,
hogy a hazáért harcoljon.
Még nagyobb villát fogunk építeni.
Az biztos.
- Van tetőfedőnk. Asztalos van? - Jelen!
Van asztalos is. Minden van, ami kell.
Na és hány szobája lesz a villámnak?
A maga villájának? Nem hallotta, amit mondtam?
Mind együtt lakunk.
A rabszolgád volt?
Aki megölte a családodat.
Egyenrangúként kezeltem, gondoskodtam róla,
de folyton elszökött. A családom rabszolgavadászokat bérelt fel.
Megfenyegetett, hogy élve elégeti a családomat,
és végül pontosan ezt tette.
Ez borzalmas.
Azonban…
Azt nem mondhatjuk, hogy egyáltalán nem a te hibád.
Mi okból kezelted egyenrangúként?
A történeted Jeong Yeo-ripre
és a „Nagy Egységére” emlékeztet engem.
Nincs hozzá köze. Én csak…
Tudom.
Megértem.
Még ha a szívedbe is zársz pár alacsony rangú embert,
meg kell tanulnod eltitkolni.
Akivel kivételezel, az arrogánssá válik,
a jóindulat pedig káoszhoz vezet.
Ilyen nehéz a sorsa annak, akinek hatalma van.
Igyál!
Én magam is tragikus dolgokat éltem át a háború alatt.
Hogyne éreznék együtt vele?
Sokan éltek át szörnyű dolgokat a háborúban,
de maga szenvedett a legtöbbet.
Helyre kell állítani a palotát, hogy őfelsége biztonságban legyen.
Felség!
A hétéves háború feldúlta a hazánkat.
A nép a szanaszét heverő holttestek húsát eszi.
Éhező, beteg emberekkel
képtelenség felépíttetni egy ilyen hatalmas palotát.
Ráadásul sokuknak
levágták az orrát a japán katonák.
A jutalom miatt tették, amit Tojotomi Hidejosi ajánlott nekik.
De te mintha engem hibáztatnál.
Különben is, építkezni nem orral szokás.
Felség!
Hozza létre a Háborús Érdemek Hivatalát,
és rögzítse azok neveit, akik elősegítették a győzelmet!
Emelje magasabb rangra azokat, akik elszántan harcoltak!
Így visszanyerheti a népe szívét.
Miért könnyezel?
Háborús Érdemek Hivatala? Persze, hozd csak létre!
Sosem tiltottam meg.
Azonban a Kjongbokkung helyreállítását sem halogathatjuk tovább.
Alkoss egy építőegységet is!
Megértetted?
Nesze!
Fej!
- Hé, te bolond! - Tudtam, hogy ezt csinálod.
Nemesként szabályok vonatkoznak rád.
Miért bánsz barátként egy ilyen alantas alakkal?
Tessék?
A kutyámmal összebarátkozhatok,
de a rabszolgámmal nem?
A kutyát neveled, egy rabszolgának parancsolsz.
Egek!
Értem.
Akkor menjek, és parancsolgassak a rabszolgámnak?
Igyekezzünk!
Még hajnalban is hőség van.
Fogd be, és menj tovább!
Tábornok!
Tábornok! Japán katonák közelednek!
Beom-dong! Hé, ti is! Gyertek gyorsan!
Álruhás japán megszállókat láttam.
Itt és itt.
Ha mindkét oldalról támadunk, akkor előbújnak.
A király palotája…
Arrafelé van?
Nem arrafelé?
A Patkány irányába.
Muszáj minden csata előtt ezt csinálnunk?
A királynak kéne meghajolnia előttünk. A fenébe is!
Tábornok!
Szerintem itt van.
Igen, uram!
Ez az.
Itt van!
Ez csapda!
Ne hátráljatok meg! Harcoljatok!
Igen, uram!
Szerintem nem kéne megölnünk őket.
- Halott vagy! - Fogjuk el…
Te szent ég…
Mire vártok még?
Nyomás!
A Kék Köpenyes Isten!
Tábornok!
Nocsak, kit látnak szemeim?
Sokat tűnődtem azon, vajon ki lehet a Kék Köpenyes Isten.
Te vagy a Kék Köpenyes Isten?
Jól áll neked az a sebhely.
Ha a másik oldalon is lenne, még csinosabb lennél.
Az arca másik oldalán is hagyna egy csinos sebhelyet.
Miért is ne? Még mindig szeretsz viccelődni.
Mondd, ettél már?
Azt kérdi, ettél-e.
Én soha…
nem eszek reggelit.
Gyerünk, te patkány!
Gazemberek!
Ti férgek!
Az a kis patkány!
A fenébe!
Egek!
Chujo-ryu?
Hála nekem,
tükör nélkül is látni fogod az orrod.
Elég!
Tábornok!
- Azonnal el kell tűnnie! - Tábornok!
Hátra, ne avatkozzatok bele! Ez a kettőnk párbaja.
Párbajozni akar veled.
Cheon-yeong!
Miért harcolsz még mindig? Már az összessel végeztünk.
Mit kerestek itt?
Ennek is mindjárt vége.
Úgy tűnik, legyőztek minket.
A tábornok azt mondta, élve fogjuk el őket.
Úgy tűnik, nem fognak megölni minket.
- Miért? - Miért nem?
Arra akarja használni őket, hogy tárgyaljon a királlyal.
Élve kellenek,
akár pénzt akarunk, akár szabadságot.
- Meddig fog tartani? - Gyors leszek. Végignézheted.
Csalinak használnak minket, hogy megegyezzenek a királlyal.
Hé, dobd csak rá!
Ne csináld!
Ez meg mi?
Te nevezed magad harcosnak?
Mit mondott?
Egy igaz harcos nem tesz ilyet.
Barom!
Nem igaz!
Épp átszúrtam volna a torkát a kardommal.
Ő az Orrmetsző?
Ez az a démonsisak.
Elkaptuk az Orrmetszőt?
„Orrmetsző”?
Az a démon, aki levágja az élő emberek orrát?
Ez arany, ugye? Ebből könnyedén felépíthetünk egy falut.
Tehát igaz, hogy a japánok kincseket rejtegetnek.
Hadd lássam!
A mindenit!
Elviszem a kincseket Hanjangba. Tegyétek vissza!
Tényleg?
Kötelességünk elvinni ezeket a királyi udvarba.
Hogy a jogos tulajdonosok visszakapják őket.
Még hogy jogos!
Beom-dong, hová mész?
- Vizet! - Előbb nekem!
Te vagy a hírhedt Orrmetsző?
Te vagy az Orrmetsző?
Hogy tehetted ezt?
Ő is szomjas.
Hét éve nem adtál nekem rizst.
Nem adott neki rizst. Emlékszik?
Már megint a rizs?
A chujo-ryu-technikát használtad.
Ki tanított meg rá?
- Mit mondott? - Tessék?
Ahogy a rövid kardot forgatta.
Ki tanította meg így harcolni?
Egy nyúlsisakos férfi volt az, talán a namvoni csatában.
Egy nyúlsisakos férfi Namvonnál.
Ismered?
Megjegyeztem a különleges technikáját.
- Egyszerűen csak megjegyezte? - Igen.
Eltanulta tőle.
Tudod, felvágtam a hasát a kardommal,
és kibugyogtak a belei.
Felvágta a hasát, és kibugyogtak a belei.
Visszavágót akarok.
Visszavágót akar.
Ugyanaz lesz a végkimenetele.
Ugyanaz lesz a vége.
Akkor rajta, ölj meg! Igaz harcoshoz méltóan.
Azt mondja, inkább meghalna.
Még hasznomra leszel,
szóval maradj életben!
Azt mondta, még hasznára lesz.
Mit rejtegetsz
a vörös kendő alatt?
Azt kérdi, mit rejtegetsz a kezeden?
Edzés közben megsebesültél, oké?
Ez lesz
a kiváló eredmény szimbóluma.
- Egy falatot! - Megtiszteltetés.
Amint letetted a vizsgát,
csatlakoztál a Királyi Gárdához.
Égesd el Cheon-yeong rabszolgalevelét!
A nagyapád és én is
a határvidékeken szolgáltunk először.
Te szerencsésebb vagy.
Apám!
A vének már várnak. Gyere!
A szavadat adtad!
Az a hitvány féreg tanított meg
ilyen gorombán viselkedni?
Hazahozta a királyi virágokat, ahogyan megígérte.
Egy nemes hogy szegheti meg a szavát?
Te bolond!
Amint kinyitja a száját,
árulókká válunk, hát nem érted?
Cheon-yeong…
készen áll az indulásra.
Rendben. Már Gwang-yi is biztosan készen áll.
A fenébe!
- Nincs itt. - Gwang-yi, te sunyi patkány!
Parancsot kaptam, hogy elkapjam,
de Yi úr azt mondta, ezúttal nem kell visszahoznom.
Ha megteszed,
levágom ezt a karodat.
Nem fogom megölni.
Cheon… Cheon-yeong!
Hol a rabszolgalevelem?
Megígérted.
Örülök, hogy élsz.
Micsoda megkönnyebbülés!
Menj messzire!
Győzd le északon a barbárokat,
vagy vadássz kalózokra délen!
Volt olyan rabszolga, akit így felszabadítottak.
De nehogy elkapjanak…
Még mindig…
a barátod vagyok?
Igen.
Nos tehát?
Mindegyikben azt kérik,
jutalmazzuk meg Kim Ja-ryeongot és a seregét azért, amit elértek?
Az országban mindenki dicsőíti őt. Azt mondják:
„Sun-sin a tengert óvja, Ja-ryeong a szárazföldet.”
Hogy lehet,
hogy Ja-ryeong életben van, amikor Sun-sin halott?
Egyetlen jelentést sem látok a palotafelújításról.
A Palotaépítési Hivatal költségvetést készített,
hogy lássák, mennyi munkás fog kelleni.
Arra jutottak, hogy jelenleg nincs elég pénz az építkezésre.
Nincs semmim.
Tökéletes testtartás.
Remek!
Csodás!
Micsoda ronda frizura…
Japán stílusú?
Micsoda kapzsi barmok!
Azok, akik legyőzték az ellenséget,
hullákat esznek a túlélésért.
De a nemesek, akik hízelegtek nekik,
marhabordát zabálnak…
Azt kellene gondolnom, a hús az hús?
Mesélek őfelségének
Cshongdzsu áruló polgármesteréről, és lefokoztatom.
Lefokoztatja?
Még azzal sem érném be, ha elvágnánk a torkát.
Nem igaz, Cheon… Mi?
Mit művelsz?
Hosszú út áll előttünk.
Ne veszekedjetek!
Aludjunk!
Tán jobb lenne, ha…
elválnának útjaink.
Ezt nevezitek országnak?
Elegem van, hogy folyton őfelségéről süketel.
És undorodom attól, akit csak a magasabb rang érdekel.
Nem terveztünk örökké együtt maradni.
- Vissza kell térnünk a jogos helyünkre. - Még hogy a jogos helyünkre!
Akkor kérvényezzétek, hogy szabadítsanak fel titeket!
Kérjetek kitüntetést is! Remélem, jó életetek lesz.
Igaz, a királyi udvar hibát vétett,
de a hétéves háború véget ért.
A koronahercegnek hála
az udvar talán visszanyeri a méltóságát.
Bízzunk benne, hogy a kormány megbünteti a korrupt hivatalnokokat!
Te jó ég, ez annyira frusztráló!
Szörnyen dühös vagyok.
Pontosan ezért…
Éppen ezért annak a gondolata, hogy maguk, a nemesek
és mi, a pórnép harmóniában élhetünk,
csak hiú ábránd volt.
De akkor is…
csak egyetlen nemest ismertem, aki valóban nemes is volt.
Maga az, tábornok.
Minden jót!
Elfogtuk az Orrmetszőt!
Az udvar erre már nem vonhat vállat.
Egy karnyújtásnyira van, amit akartunk. Mi ütött beléd?
- Beom-dong! - Menjünk!
Gyerünk, álljatok fel!
Cheon-yeong, vigyázz Kim tábornokra!
Belső konfliktus tört ki.
Főstratéga úr!
Egek! Nézd az ocsmány fejét!
Mint egy japánnak.
Mit szóltok hozzá? Láttátok, mi?
Tegyetek egy zsák rizst minden ház elé!
Reggel mindenki meg lesz lepve.
- Előbb egyetek! - Igen, uram.
Nahát! Finomnak tűnik.
Hoztam még.
- Rég nem ettem rizst. - Ugye?
Tudjátok, ki vagyok?
Cshongdzsu polgármestere. Őfelsége nevezett ki.
Ti semmirekellő vadállatok! A konfuciánus erényeket sem ismeritek.
Erényeket mondtál?
Én csakis a fegyverem erényeit ismerem.
NYUGATI KAPU, HANJANG
Itt van Kim Ja-ryeong tábornok!
Itt van Kim tábornok?
- Szép munka volt. - Köszönjük.
- Dögölj meg! - A fenébe, ez fáj!
A korrupt hivatalnokok a japán megszállóknál is rosszabbak.
A palota újjáépítése életeket követel.
Mindenképpen megmondom őfelségének.
Kérlek, tartsatok ki még egy kicsit!
- Hurrá! - Hurrá!
Meg kell mondjam, királyi felvonulásnak tűnik.
Nem gondolod?
Csak a Ming-dinasztia császárait szokták ilyen lelkesedéssel fogadni.
Mit gondolsz az emberek éljenzéséről?
A tudatlan tömegek
odavannak az abszurd hősmesékért.
A nép már csak ilyen.
Nincs miért aggódnia.
Mi az?
Levél érkezett a körzet felügyelőjétől.
Felettébb sürgős.
Pár napja megölték Cshongdzsu polgármesterét.
Állítólag Kim egyik követője tette.
Történt valami?
Éljen! Hurrá!
Hátra!
Mi ez a nagy felhajtás?
Hátrébb!
Őfelsége négyszemközt beszélne önnel, tábornok.
Nem akarok bűzleni a verejtéktől őfelsége előtt.
Jut eszembe.
Őfelsége megkérdi majd, hogy hívnak.
Mit mondtál, mit is jelent a neved?
Egy alantas rabszolga neve semmit sem jelent.
„Cheon” mint „ég”, és „Yeong” mint „ragyogás”.
Ezt választottam volna, ha az apád lennék.
Nemsokára látlak.
Húst és bort tálaltunk nektek.
Biztosan éhesek vagytok a hosszú út után. Kövessetek!
- Menjünk húst enni! - Igen!
Gyerünk, menjünk!
De nem maga Ja-ryeong végzett Cshongdzsu polgármesterével.
Hét éven át követték és harcoltak az oldalán.
Lehetetlen.
Ja-ryeong konfuciánus tudós is egyben.
Tudom jól, hogy nem egy ostoba gazember.
Hívjam ide,
és kérdezzem ki én magam?
A király parancsára kötözzétek meg Kim Ja-ryeongot árulás miatt!
Bort és húst ígértek nekünk…
- Mi folyik itt? - Mi?
Mindannyian árulók.
Végezzetek az összessel!
Árulás?
A tompa élét használtam. Nem ölhetem meg a király őreit.
Adjátok át az üzenetemet!
Üzenem őfelségének, hogy a hű szolgája, Ja-ryeong beszélni kíván vele.
Mire vártok? Kapjátok el!
Elkapni!
Miért nem szólalsz meg?
A testemet füst nélküli lángok emésztik,
de nem tudom, hogyan oltsam el őket.
Lángolsz?
Csilipaprikát ettél?
Az uralkodói erényeit
a palotájával együtt felemésztették a lángok?
Hallottátok?
Még ez az áruló is úgy véli, a palotának fel kell támadnia a hamvaiból,
hogy visszakapjam uralkodói erényeimet.
Valódi konfuciánus tudós.
Beom-dong!
Sosem tanultál meg olvasni,
de jobban kiismerted a világot nálam.
Egek…
Hogy történhetett?
Üdvözletem, ifjú gazdám! Hogy megy a sorod?
Én, Cheon-yeong üdvözölni jöttem téged.
Még egy kutyát is megjutalmaznak egy tál étellel,
ha elkap egy tolvajt.
De a király, aki jutalmat ígért nekünk,
csapdába csalt és megölt minket.
Akárcsak az apád.
Amelyik kutya harap, azt meg kell ölni.
Azt hittem, te más vagy, mint a többiek!
Hogy tehetted?
Hogy merészeled ezt mondani?
Ostobaság volt egy rabszolgával barátkoznom.
Gyűlölöm magam ezért.
Sosem kértelek rá.
Jobb lett volna,
ha egy kutyát nevelek fel.
Hát persze.
Te és a feleséged ugyanolyanok vagytok.
Cheon-yeong, te átkozott!
- Siessetek! - Arra!
Mivel árulónak bélyegeztél meg,
pontosan az lesz belőlem.
Siessetek!
Kövessétek! Arra!
Az árulók fejei eltűntek!
FELKELÉS
A te hű tanácsodat követve kivégeztem Ja-ryeongot.
De egyre többen kérelmezik…
hogy tegyem jóvá a dolgokat,
és vonjalak téged felelőssége.
És úgy hallom, országszerte zavargások vannak.
Most mihez kezdjek?
Micsoda mestermű!
Meglep, hogy még mindig Csoszonban van.
Az Orrmetsző Szuncshonba tartott az embereivel.
El akarták hozni az eldugott kincsesládákat,
hogy felajánlják őket őfelségének.
„Kincsesládák”?
Ha olyan sok kincsről van szó…
Eladhatjuk a Mingek kereskedőinek…
És a pénzből újjáépíthetjük a palotát.
Hol vannak a ládák?
Hová rejtették őket?
Hol vannak?
Yi Jong-ryeo vagyok a Vizsgálóhivataltól.
Yi Jong-ryeo?
Mit akarsz?
A Kék Köpenyes Istent.
A japán katonák, akik önként megadták magukat,
titokban segíthetnének megkeresni a kincseket.
A miniszterek könyörtelen szavakkal támadnának rám.
Ha azt mondjuk, a zavargásokat akarjuk elfojtani…
Nem, valójában…
Ha a zavargásokat is elfojtják,
akkor két legyet ütünk egy csapásra.
Én pedig végezni fogok…
Kim Ja-ryeong megmaradt követőivel.
A behódolt japán tábornok fogja vezetni a dezertált katonák egységét,
és az új neve Kim Choong-myeon lesz.
Felség!
Azt a japán tábornokot mielőbb le kéne fejezni.
Ehelyett megöletné vele a népünk tagjait? Gondolja át!
- Kérjük, gondolja át! - Kérjük, gondolja át!
Felgyújtották a palotámat, és kövekkel dobálták a királyukat.
A népemnek nevezed őket?
Embereknek tartod őket?
A múltban felállítottam egy külön katonai egységet,
ami kizárólag behódolt japán katonákból állt.
Az emberek eleinte hüledeztek rajta, de nekem megvolt rá az okom.
Choong-myeon most már hűséges alattvalóm.
Ne emlegessétek fel a múltját!
Továbbá kinevezem a Vizsgálóhivatal emberét, Yi Jong-ryeót
a Megtorlóerők vezetőjévé.
Az új egység az ő irányításával levadássza az árulókat,
és a törvény szigorával lesújt rájuk.
Én, Jong-ryeo
alázatosan elfogadom őfelsége parancsát, és megalapozom országunk újjáépítését.
Fivér!
Mi történt?
Azt hittem, mostanra hivatalnok leszel.
Mi történt? Szörnyen festesz.
Te szent ég!
Hé! Hallod?
Mit mondtam?
Nem megmondtam?
Nem megmondtam, hogy ne menjetek oda? Mit mondtam?
- Ereszd! - Elég legyen!
Mondtam, hogy ne menjetek oda! Nézd meg, mit tettél!
- Elég! - Csak azért, hogy jobb életed legyen!
Megmondtam, hogy ne menjetek oda!
Nézd, mit tettél!
Nézd csak meg, mit tettél!
Mit akarsz azzal?
Cheon-yeong!
Rajta, párbajozzunk rendesen!
- Ne! - Beszéljétek meg!
Te jó ég! Ne csináld!
Az meg mi?
Mit művelsz? Be akarsz hódolni a királynak?
Nem megy!
Képtelen vagyok így folytatni.
PATKÁNY
Egy háborút még túlélhetsz,
de egy felkelést nem.
Akár a japánok ellen esünk el, akár a királlyal szemben,
a kettő ugyanaz.
Nagyjából 30-an vagyunk. Nem tudunk kirobbantani egy felkelést.
Keresünk még embereket, akik csatlakoznak.
Csak rakjunk ki egy plakátot! Özönleni fognak ide, mint a szardíniák.
Honnan adunk nekik ételt és ruhát?
Uram, azt mondta,
hogy a japánok kincseket rejtettek el.
Várjunk! Amikor elkaptuk az Orrmetszőt,
a japán patkányok üres szekerekkel utaztak.
Vajon miért vonszolták őket az erdőbe?
Azokkal szállították a kincseket?
Most jut eszembe. Az öreg fák meg voltak jelölve.
Így igaz.
Igen, ez az. Menjünk vissza oda!
Egy felkelés kulcsa a gyorsaság.
Siessünk!
Szerintem ez volt az a hely.
Igen, itt van.
- Lássuk! - Egek!
Megtaláltuk a kincset!
Még két szekér kell.
Hol találunk szekereket?
A többit lovon visszük el.
Akkor csináljuk úgy?
Szerintem az elszállítás nem tartozik rátok.
- Mit műveltek? - Uram!
- Maradj nyugton! - Mi bajotok?
- Japánoknak nézünk ki? - Mi ez?
- Elég! - Maradj ki belőle!
Aki feláldozná magát egy felkelésért, álljon oda!
De aki osztozkodna a kincsen, hogy jólétben éljen,
az álljon mögém!
A fenébe!
Hét évig harcoltunk, és semmink sem maradt.
Most már nehéz kockáztatni az életünket.
- Élni viszont könnyű. - Ez nem igaz!
Ha tényleg élni akarsz,
akkor harcolnod és győznöd kell!
Ha most meghátrálunk,
életünk végéig üldözni fognak minket, és végül megölnek.
Elég a fecsegésből!
Aki odaáll, annak szétloccsantom a fejét.
Te meg hová mész?
A fenébe is!
Nem érdekel, ha holnap meghalok, de élvezni akarom a kincset.
Azt meritek mondani,
hogy Kim Ja-ryeong tábornok katonái voltatok, bolondok?
Mire vártok még? Pakoljátok fel a szekerekre!
Gyerünk!
- Beom-dong! - Nyomás!
Miért rángatjátok el őt akarata ellenére?
Nézz előre!
Vissza akarsz menni?
Akkor halál vár rád.
Tudom.
Menj vissza, mielőtt felfalják őket a vadállatok!
Ég veled!
Élni akarok
Hurrá, mily csodás
Egy nagy villában akarok élni
Hurrá, mily csodás
Jól akarok lakni
Hurrá, mily csodás
Királyi lakomára vágyom
Hurrá, mily csodás
Hol a vezetőtök, Cheon-yeong?
Az Orrmetsző? Hogy lehet…
Fejezzétek le a lázadókat!
Hé, kölyök! Mi szél hozott?
Itt meg mi történt? Mi ez az egész?
Főstratéga úr!
Nekem kellett volna…
megölnöm magát.
„Fellógatom a fejeket, és várok.
Yi Jong-ryeo.”
- Vigyétek oda! - Szorosan kötözzétek rá!
A csónak apálykor érkezik.
Addig az egység őrt áll, a Királyi Gárda pedig megkeresi a többi lázadót.
Igen, uram.
Rohadékok!
Mindet megölöm.
Várj!
Valami történik.
- Célozz! - Célozz!
Mi folyik itt?
Egek!
A mi egységünk is őfelségétől kapja a parancsokat.
Ti is árulást akartok elkövetni?
„Mi is a király serege vagyunk. Árulók…”
Örökké az ellenségeink maradtok.
Nem mentek el innen élve.
Mindvégig erre készült.
Megrágjuk a húsotokat, megnyúzunk titeket, és a bőrötökben alszunk.
Tűz!
Ránk bíztátok a fegyverek karbantartását, ti ostoba barmok.
Tudtuk, mire készültök.
Ha a fegyvercső eltömődik, a puska felrobban.
Nem emlékeztet a káoszra, ami Csoszonban van?
- Előre! - Igen, uram!
Mi a fene történik?
Milyen nevetséges!
Egyre sűrűbb a köd.
Nem biztos, hogy időben útra kelünk.
Nem sietünk.
- Igenis! - Uram!
Milyen érdekes!
Különbözőek vagytok, mégis hasonlóak. Hasonlóak, de különbözőek.
Te és a Kék Köpenyes Isten.
Hogy lehet?
Mi közöd a Kék Köpenyes Istenhez? Különbözőek vagytok,
mégis hasonlítotok.
Másfajta harag rejlik a kardodban, mint a övében.
Mondd csak,
miért van nála a kardod?
Ellopta tőled?
A Kék Köpenyes Isten ellopta a kardodat?
Én adtam neki.
Azt mondja, ő adta neki.
Nem öllek meg.
Elcseréllek téged száz foglyul ejtett katonámért.
Ha életben hagy, megmentheti száz katonánkat,
ezért az uram nem öl meg téged.
Egyformák vagytok.
Egyenlően fogok bánni veletek.
Ott a Kék Köpenyes Isten!
Ne tedd!
Még szükségem van rá, úgyhogy kérlek, ne öld meg!
Az uramnak szüksége van rá,
szóval azt kéri, hogy ne öld meg.
Mindkettőtöket megöllek.
Hozd ide a lábam… A szentségit!
Jól vagy?
Te kis…
Megvagy!
Mocskos ribanc!
Ne légy ilyen gyenge!
Mások lefejezve haltak meg.
És akiket halálra égettek?
Apró darabokra cincállak,
és tomboló tűzbe vetem őket.
Az apám!
Az anyám!
A fiam!
És a feleségem. Azt kapod, amit velük tettél.
Mindvégig ebben a hitben éltél?
Vagy ezt akartad bemesélni magadnak?
Megpróbáltam megmenteni őket,
de a feleséged a lángok közé ugrott,
a fiaddal a karjában.
Te rohadék!
Az lehetetlen.
Miért tenne ilyet?
Miért?
Vadállatnak nevezett engem.
Unatkozom, nem várok tovább.
Véged!
Cheon-yeong.
Még mindig…
a barátod vagyok?
Sajnálom.
Jong-ryeo!
Pont olyan, ahogy álmaimban láttam.
- Pénzügyminiszter úr! - Igen, felség?
Mikor vágjuk ki a fenyőfákat a Namszan hegyen?
Az a helyzet,
hogy a fák nyáron megtartják a nedvességet, ezért…
Kim eunuch vagyok.
Bejöhetsz.
A Hangangdzsin-kikötőbe érkezett egy teherhajó,
amin a Királyi Gárda zászlaja van.
Jong-ryeo továbbra sincs sehol?
Az egész hajót átfésülték, de senkit sem találtak.
Azt mondod, a hajó magától kötött ki itt?
Az összes katona eltűnt. Nem hiszem el.
Rajta, nyissátok ki őket!
Mi tart ennyi ideig?
Ide! Ezt a lakatot sikerült letörni.
Remek!
Folytassátok tovább!
Igen, felség!
Kinyitni!
Mi ez a sok só?
- Ez is nyitva van! - Ez is!
- Mi is kinyitottuk. - Mi is.
Sikerült kinyitnunk!
Túrjátok át!
Igenis.
Borítsátok fel!
Felség!
KÁOSZ
Figyelem!
Csak úgy büntethetjük meg a kizsákmányolókat, ha összefogunk!
- Így van! - Így van!
Legyünk olyanok, mint ez a félelmetes vadállat!
Igen!
Tessék, felfalhatod.
A „vadállat” szó ezentúl
egyet jelent a tömegekkel.
Mert a tömegek mind vadállatok,
így jobb is, ha félnek tőlünk!
- Igen! - Igen!
Az összefogáshoz közösséget kell létrehoznunk.
Mivel a Nagy Egység elbukott, új nevet kéne kitalálnunk.
Világegység. Beom-dong után.
„Egy világ, ahol egységben vagyunk.”
Világegység.
Remekül hangzik.
Akkor én vagyok a főnök?
Biztosan kell nekünk főnök?
Gyerünk!
Menjünk, érezzük jól magunkat!
FELKELÉS
A feliratot fordította: Kiss Hajnalka